Պարզվեց՝ չենք սխալվել: Լուսիկ Ագուլեցին ինքն էլ բավական լավ էր հիշում Աքրամ Նաջաֆ օղլի Նաիբովին՝ Աքրամ Այլիսլիին, որը հույժ կիրթ ու մարդասեր, զգայուն ու բարի երիտասարդ է եղել, մի շարք դրվագներ պատմեց իրենց հարաբերություններից, Ագուլիսի իր հուշերից ու տպավորություններից: Ուշագրավ է, որ ըստ Լուսիկ Ագուլեցու՝ թեև վեպում որոշ գործող անձանց անունները փոխված են, սակայն նրանց նախատիպերը, դեպքերն ու իրադարձությունները տրված են վավերական ճշտությամբ, շատերն էլ ներկայացված են հենց իրենց անվամբ: